text: Center i Haderslev overlever næppe
  06 oktober 2015 kl. 14.57
  
  Chancerne for at Beredskabsstyrelsens center i Haderslev overlever spareplanerne er minimale.
  
  Der skal spares hele 125 millioner på beredskabsområdet i hele landet. Pengene kan findes ved at lukke de jyske beredskabscentre – og dermed også centret i Haderslev.
  Beredskabet sættes ind blandt andet ved oversvømmelser, store brande og naturkatastrofer.
  Niels Bonde Jensen, Haderslev, der er stedfortrædende formand for Hovedorganisationen af Officerer i Danmark, mener, at kun en politisk kovending kan redde centeret i Haderslev.
  